Struganik

**Struganik** je naselje u Srbiji u opštini Mionica u Kolubarskom okrugu. Prema popisu iz 2002. bilo je 276 stanovnika (prema popisu iz 1991. bilo je 290 stanovnika).

## Geografija

Struganik je selo u opštini Mionica, razbijenog je tipa sa nepunih stotinak kuća, smešteno je u severnoj podgorini Maljena. Razvilo se po temenima kosa koje predstavljaju široka razvođa između izvorišta krakova Ribnice i Toplice. Atar sela je brdsko-planinske prirode. U blizini zaseoka Mišići sastaju se izvorišni kraci Ribnice i svojim nanosima stvaraju poširu luku. Na ovom mestu, koje je zatvoreno i skrovito nadmorska visina iznosi samo 256 m. Tu se nalazi crkva, a od 19. veka pa sve do 1963. godine bila je i osnovna škola u kojoj su učila deca iz okolnih sela Popadića, Planinice, Paštrića, Brežđa i samog Struganika. U toj školi je išao i Živojin Mišić, koji će kasnije postati čuveni vojskovođa. Središte Struganika se nalazi visoko od ovog mesta, na samoj kosi - vododelnici, oko širokog makadamskog puta, kojim saobraća autobus na lokalnoj liniji Mionica - Struganik. U ovom sedištu, nalazi se seoska prodavnica, koja je smeštena u dotrajaloj prizemnoj kući. Nešto niže od prodavnice i puta, na zapadnoj strani, nalazi se nekoliko kuća, kojim kao glavno obeležje Struganika predstavlja spomen bista vojvode Mišića. Nedaleko od prodavnice nalazi se današnja škola. Na oko 1 kilometar niže, idući pored Ribnice, dolazi se u zaseok Mišići, koje nosi naziv po prezimenu najčuvenije familije u selu. U ovom zaseoku nalazi se rodna kuća vojvode Živojina Mišića, koja je pretvorena u spomen dom i nalazi se pod zaštitom države. Do nje vodi vrlo loš seoski put, i bez usputnih oznaka. Spomen - kuća Mišića je tokom većeg dela godine zaključana i zatvorena za putnike namernike i turiste. Struganik pod tim imenom, koliko je dosad poznato, prvi put se pominje 1737. godine u spisku sela paleškog okruga, iz vremena austrijske okupacije Srbije 1718-1737. godine, a po tradiciji vezuje se za obradu kamena peščara zvanog struganik, čime se i danas bave njegovi žitelji.


File:Struganik - opština Mionica - zapadna Srbija - panorama 1.jpg|Струганик - панорама
File:Struganik - opština Mionica - zapadna Srbija - panorama 10.jpg|Струганик - панорама
File:Struganik - opština Mionica - zapadna Srbija - panorama 12.jpg|Струганик - панорама
File:Struganik - opština Mionica - zapadna Srbija - panorama 15.jpg|Струганик - панорама
File:Struganik - opština Mionica - zapadna Srbija - panorama 16.jpg|Струганик - панорама
File:Struganik - opština Mionica - zapadna Srbija - panorama 17.jpg|Струганик - панорама
File:Struganik - opština Mionica - zapadna Srbija - panorama 2.jpg|Струганик - панорама
File:Struganik - opština Mionica - zapadna Srbija - panorama 3.jpg|Струганик - панорама
File:Struganik - opština Mionica - zapadna Srbija - panorama 9.jpg|Струганик - панорама
File:Struganik - opština Mionica - zapadna Srbija - panorama 5.jpg|Струганик - панорама


## Demografija
U naselju Struganik živi 228 punoletnih stanovnika, a prosečna starost stanovništva iznosi 43,1 godina (41,9 kod muškaraca i 44,6 kod žena). U naselju ima 79 domaćinstava, a prosečan broj članova po domaćinstvu je 3,49.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)